
‘ప్రభుత్వ ఆస్పత్రులో కాన్పులు చేయించుకోండ్లి– కేసీఆర్ కిట్ను పొందండి’ అంటూ తెలంగాణ రాష్ట్ర ప్రభుత్వం పెగ్గెలు చెప్పుకుంటున్నది. ‘పేరు గొప్ప ఊరు దిబ్బ’ అన్న చందంగా ఉన్నది ప్రభుత్వ ప్రసూతి ఆస్పత్రుల సిబ్బంది పనితీరు. వాస్తవంగా ప్రభుత్వ ఆస్పత్రులకు వచ్చేవారు పేద ప్రజలే. పేదోళ్ళంటేనే చులకన భావం ప్రదర్శించే ఆస్పత్రి సిబ్బందికేమీ కొదువలేదు. వారి నుంచి తాము ఆశించిన ధనార్జన రాదనే వైఖరి కూడా తోడవుతున్నది. అందుకే వారు క్షమించరాని అమానుషాలకు ఒడిగడుతున్నారు. గత ఆదివారం అర్ధరాత్రి పూట వచ్చిన నిండు గర్భిణిని ఆస్పత్రిలో చేర్చుకోకపోవడం వల్ల సోమవారం పొద్దంతా కూడా ఆస్పత్రి గేటు దగ్గరే పడిగాపులు పడాల్సిన దుస్థితి ఎదురైంది. తీరా పురిటి నొప్పులెక్కవైనంక స్పందించిన సిబ్బంది పురుడు పోయగా జన్మించిన శిశువు కూడా మరణించిందని చెప్పారు. దాంతో కుటుంబ సభ్యులు నిలదీయగా ప్రాణాలతో ఉన్న శిశువును వారి చేతుల్లో పెట్టారు. ఇట్లాంటి ఆస్పత్రి సిబ్బందికి క్షమించరాని శిక్షలు వేయాల్సిన అవసరమున్నది. ఇలాంటి సంఘటనే మరొకటి రంగారెడ్డి జిల్లా తెలకపల్లి ప్రభుత్వాస్పత్రిలో జరిగింది. ఆస్పత్రి ఆవరణలోకి రాగానే ఆటోలోనే ప్రసవం జరిగిన బాలింతను, శిశువును పట్టించుకోని దుస్థితి ఏర్పడింది. దీనికి కారణం సిబ్బంది. ఆ ఆస్పత్రిలో గైర్హాజరు కావడమే. పుట్టిన శిశువుకు బొడ్డు కత్తిరించేందుకు కూడా ఎవరూ ముందుకు రాకపోవడమే నిర్లక్ష్యానికి ప్రధానకారణం. మనకు తెలియని ఇలాంటి ఘటనలు ఎన్ని జరిగి ఉంటాయో? తెలంగాణ రాష్ట్ర ప్రభుత్వం ఆస్పత్రుల భౌతిక స్థితిగతుల్ని మెరుగుపరుస్తున్నామని చెప్పుకున్నట్లే ఆస్పత్రుల సిబ్బంది పనితీరును కూడా మెరుగుపరచాల్సిన అవసరమున్నది. సిబ్బంది నిర్లక్ష్యాన్ని వదిలించి, బాధ్యులైన వారిపై చట్టపరమైన చర్యలు గైకొనాలి.- నల్లెల్ల రాజయ్య, వరంగల్ అర్బన్

‘prabhutva aaspatrulo kaanpulu cheyinchukondli– kcr kitnu pondandi’ antuu telamgaana rashtra prabhutvam peggelu cheppukuntunnadi. ‘paeru goppa ooru dibba’ anna chandamgaa unnadi prabhutva prasuuti aaspatrula sibbandi paniteeru. vaastavamgaa prabhutva aaspatrulaku vachevaaru pedha prajale. pedollantene chulakana bhavam pradarsinche aaspatri sibbandikemi koduvaledu. vaari nunchi taamu aasinchina dhanarjana raadane vaikhari kuudaa todavutunnadi. anduke vaaru kshamincharaani amaanushaalaku odigadutunnaru. gatha aadivaaram ardharaatri poota vachina nindu garbhinini aaspatrilo cherchukokapovadam valla somavaram poddantaa kuudaa aaspatri getu daggare padigaapulu padaalsina dusthiti eduraindi. tiiraa puriti noppulekkavainanka spandinchina sibbandi purudu poyaga janminchina sisuvu kuudaa maraninchindani cheppaaru. daamto kutumba sabhyulu niladeeyagaa praanaalatoe unna sisuvunu vaari chetullo pettaaru. itlanti aaspatri sibbandiki kshamincharaani shikshalu veyalsina avasaramunnadi. ilanti sanghatane marokati rangareddy jilla telakapalli prabhutvaaspatrilo jarigindi. aaspatri aavaranaloki ragane autolone prasavam jarigina baalintanu, sisuvunu pattinchukoni dusthiti erpadindi. deeniki kaaranam sibbandi. aa aaspatrilo gairhajaru kavadame. puttina sisuvuku boddu kattirinchenduku kuudaa evaruu munduku rakapovadame nirlakshyaaniki pradhaanakaaranam. manaku teliyani ilanti ghatanalu enni jarigi untayo? telamgaana rashtra prabhutvam aaspatrula bhautika sthitigatulni meruguparustunnamana cheppukunnatle aaspatrula sibbandi paniteerunu kuudaa meruguparachaalsina avasaramunnadi. sibbandi nirlakshyaanni vadilinchi, baadhyulaina vaaripai chattaparamaina charyalu gaikonali.- nallella rajayya, varangal arban